b"\n_START_ARTICLE_\nRen\xc3\xa9 Bazin\n_START_SECTION_\nLiv og virke\n_START_PARAGRAPH_\nRen\xc3\xa9 Bazin ble f\xc3\xb8dt i Angers i regionen Pays de la Loire, studerte jus i Paris og da han kom tilbake til Angers ble han professor i jus ved det katolske universitetet. Han bidro til tidsskrifter i Paris med en rekke skisser fra det provinsielle livet og reisebeskrivelser. _NEWLINE_Han forfattet godt over 40 romaner, fortellinger og reiseskildringer. Han skrev Stephanette (1884), men det var f\xc3\xb8rst med Une tache d'encre (1888) som gjorde han kjent blant det romanlesende publikum og som en fikk en pris fra Acad\xc3\xa9mie fran\xc3\xa7aise (Det franske akademi). Han skrev i 1899 med bonderomanen La terre qui meurt, p\xc3\xa5virket av Maurice Barr\xc3\xa8s og en del av Paul Bourgets senere forfatterskap. Boken var et uttrykk for b\xc3\xa5de bonderomantikken og regionalismen. Blant Bazins mange senere bonde- og reiseskildringer betraktes hans patriotiske Les Oberl\xc3\xa9 (1901) som blant hans beste. Det kom i h\xc3\xb8yt opplag og ble oversatt til mange spr\xc3\xa5k. Ogs\xc3\xa5 hans sosialkritiske romaner som De toute son \xc3\xa2me (1908) fant raskt en bred leserskare. Hans tenkning var dypt forankret i og preget av en tradisjonell og jordn\xc3\xa6r katolisisme._NEWLINE_Akademiet gjorde ham til medlem den 28. april 1904."